
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.51/2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România, primit cu adresa nr.P.L.x-493 din 6 septembrie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

            Nr.23/142/2004

RAPORT

asupra proiectului de Lege privind aprobarea Ordonanţei Guvernului nr.51/2004 pentru modificarea 

şi completarea Ordonanţei Guvernului nr.15/2002 privind introducerea tarifului de utilizare 

a reţelei de drumuri naţionale din România



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.x493 din 6 septembrie 2004, pentru avizare şi dezbatere în fond, cu proiectul de Lege privind aprobarea Ordonanţei Guvernului nr.51/2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România.



Ordonanţa a fost emisă pentru punerea de acord a legislaţiei interne privind tariful de utilizare a reţelei de drumuri naţionale cu prevederile Directivei nr.62/1999/CE privind taxarea autovehiculelor de marfă pentru utilizarea anumitor infrastructuri.



Ordonanţa a fost avizată favorabil de Consiliul Legislativ cu nr.1124 din 6 iulie 2004 şi de Consiliul Economic şi Social cu nr.879 din 4 mai 2004.



Proiectul de lege pentru aprobarea ordonanţei a fost adoptat de Senat în şedinţa din 31 august 2004.



Proiectul de lege a fost avizat favorabil, în forma adoptată de Senat, de Comisia pentru buget, finanţe şi bănci cu nr.493/2004 şi de Comisia juridică, de disciplină şi imunităţi cu nr.31/791/2004.



În raport de obiectul de reglementare şi conţinutul său, proiectul de lege face parte din categoria legilor ordinare.



Proiectul de lege a fost dezbătut în şedinţa comisiei din data de 14 septembrie 2004.



La lucrările comisiei au participat 22 de deputaţi din totalul de 26 de deputaţi membri ai comisiei.



La dezbaterea proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege cu amendamente admise.



Potrivit prevederilor Constituţiei României, republicată, proiectul de lege este de competenţa decizională a Camerei Deputaţilor.

A M E N D A M E N T E   A D M I S E



În urma dezbaterii, membrii Comisiei pentru industrii şi servicii propun plenului Camerei Deputaţilor adoptarea proiectului de lege cu următoarele amendamente admise:

	Nr.

crt.
	Text 

adoptat  de Senat
	Amendamente admise
	Motivaţia
	Camera decizională

	0
	1
	2
	3
	4

	1.
	LEGE

pentru aprobarea Ordonanţei Guvernului nr.51/2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România


	Nemodificat
	
	Camera Deputaţilor

	2.
	Articol unic. - Se aprobă Ordonanţa Guvernului nr.51 din 23 iulie 2004 pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România, adoptată în temeiul art.1 pct.I.26 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.680 din 28 iulie 2004, cu următoarele modificări şi completări:
	Nemodificat
	
	Camera Deputaţilor


	0
	1
	2
	3
	4

	3. 
	ORDONANŢĂ

pentru modificarea şi completarea Ordonanţei Guvernului nr.51/2002 privind introducerea tarifului de utilizare a reţelei de drumuri naţionale din România 


	Nemodificat
	
	Camera Deputaţilor

	4. 
	a) vehicul - orice autovehicul înmatriculat, având cel puţin două axe sau un ansamblu format dintr-un autovehicul şi semiremorca ori remorca tractată de acesta;

c) distribuitori - persoanele fizice agreate de către Compania Naţională de Autostrăzi şi Drumuri Naţionale din România - S.A., în condiţii ce vor fi publicate în normele metodologice pentru aplicarea tarifului de utilizare a reţelei de drumuri naţionale şi personalul din reţeaua proprie a Companiei Naţionale de Autostrăzi şi Drumuri Naţionale din România - S.A. cu sarcini de serviciu în acest domeniu, care încasează tariful de utilizare a reţelei de drumuri naţionale din România şi care eliberează rovinietele care atestă achitarea acestui tarif.

(text OG nr.51/2004)

(2) Începând cu data de 1 iulie 2002 se introduce tariful de utilizare a reţelei de drumuri naţionale din România, denumit în continuare tarif de utilizare, pentru toate vehiculele înmatriculate şi implicit pentru toţi utilizatorii români şi străini, structurat în funcţie de perioada de parcurs şi staţionare, încadrarea în clasa de emisii poluante (EURO), masa totală maximă autorizată (MTMA) şi numărul de axe, după caz.

(text OG nr.51/2004)

(7) Tariful de utilizare este structurat în funcţie de durata de parcurs şi de staţionare, astfel: o zi, 7 zile, 30 de zile, 6 luni şi 12 luni.

(text Senat)

(8) Tariful de utilizare se aplică în mod nediscriminatoriu pentru utilizatorii români şi străini ai reţelei de drumuri naţionale din România.

(text OG nr.51/2004)

(11) În cazul radierii din circulaţie a vehiculului, determinată de dezmembrarea acestuia sau de scoaterea definitivă din România, utilizatorului român i se va returna, la cererea scrisă a acestuia şi cu avizul Companiei Naţionale de Autostrăzi şi Drumuri Naţionale din România - S.A., contravaloarea tarifului de utilizare, corespunzătoare perioadei de neutilizare.

(text OG nr.51/2004)
	1. La articolul I punctul 1, literele a) şi c) ale alineatului (1), alineatele (2), (7), (8) şi (11) ale articolului 1 vor avea următorul cuprins:

a) vehicul - orice autovehicul înmatriculat, având cel puţin două axe sau un ansamblu format dintr-un autovehicul şi semiremorca ori remorcile tractate de acesta;

c) distribuitori - persoanele juridice agreate de către Compania Naţională de Autostrăzi şi Drumuri Naţionale din România - S.A., în condiţii ce vor fi publicate în normele metodologice pentru aplicarea tarifului de utilizare a reţelei de drumuri naţionale şi personalul din reţeaua proprie a Companiei Naţionale de Autostrăzi şi Drumuri Naţionale din România - S.A. cu sarcini de serviciu în acest domeniu, care încasează tariful de utilizare a reţelei de drumuri naţionale din România şi care eliberează rovinietele care atestă achitarea acestui tarif.

(2) Începând cu data de 1 iulie 2002 se introduce tariful de utilizare a reţelei de drumuri naţionale din România, denumit în continuare tarif de utilizare, aplicat tuturor utilizatorilor români şi străini pentru toate vehiculele înmatriculate, care sunt folosite pe reţeaua de drumuri naţionale din România, şi implicit pentru toţi utilizatorii români şi străini, structurat în funcţie de perioada de parcurs şi staţionare, încadrarea în clasa de emisii poluante (EURO), masa totală maximă autorizată (MTMA) şi numărul de axe, după caz.

(7) Tariful de utilizare este structurat în funcţie de durata de utilizare a reţelei de drumuri naţionale din România, astfel: o zi, 7 zile, 30 de zile, 6 luni şi 12 luni.

Durata de utilizare cuprinde durata de parcurs, precum şi durata de staţionare.

(8) Tariful de utilizare se aplică în mod nediscriminatoriu pentru utilizatorii români şi străini ai reţelei de drumuri naţionale din România, aflată în administrarea Companiei Naţionale de Autostrăzi şi Drumuri Naţionale din România - S.A.

(11) În cazul radierii din circulaţie a vehiculului, utilizatorului i se va returna, la cererea scrisă a acestuia, de către Compania Naţională de Autostrăzi şi Drumuri Naţionale din România - S.A., contravaloarea tarifului de utilizare, corespunzătoare perioadei de neutilizare.

Dep.Ioan Bivolaru - PSD

Dep.Aurelia Vasile - PSD


	Precizări necesare pentru claritatea textelor.
	Camera Deputaţilor

	5. 
	Art.3. - Sunt exceptate de la plata tarifului de utilizare vehiculele deţinute în proprietate de unităţile Ministerului Apărării Naţionale, de unităţile Ministerului Administraţiei şi Internelor, de serviciile publice comunitare pentru situaţii de urgenţă, astfel cum au fost reglementate în Ordonanţa Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr.363/2002, cu modificările şi completările ulterioare, vehiculele folosite exclusiv pentru transportul în comun de călători, efectuat pe teritoriul administrativ al unei singure localităţi, precum şi vehiculele deţinute în proprietate de Compania Naţională de Autostrăzi şi Drumuri Naţionale din România - S.A.

(text OG nr.51/2004)


	2. La articolul I punctul 3, articolul 3 va avea următorul cuprins:

Art.3. - Sunt exceptate de la plata tarifului de utilizare vehiculele deţinute în proprietate de unităţile Ministerului Apărării Naţionale, de unităţile Ministerului Administraţiei şi Internelor, de serviciile publice comunitare pentru situaţii de urgenţă, astfel cum au fost reglementate în Ordonanţa Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr.363/2002, cu modificările şi completările ulterioare, vehiculele folosite exclusiv în transportul public local de persoane prin servicii regulate, precum şi vehiculele deţinute în proprietate de Compania Naţională de Autostrăzi şi Drumuri Naţionale din România - S.A.

Dep.Ioan Bivolaru - PSD

Dep.Aurelia Vasile - PSD


	Precizări necesare corespunzător reglementărilor în vigoare.
	Camera Deputaţilor

	6. 
	Art.5. - Utilizatorii străini vor achita tariful de utilizare în funcţie de durata de parcurs şi de staţionare pe reţeaua de drumuri naţionale din România, astfel: o zi, 7 zile, o lună, 6 luni şi 12 luni.

(text Senat)


	3. La articolul I punctul 5, articolul 5 va avea următorul cuprins:

Art.5. - Utilizatorii români şi străini vor achita tariful de utilizare în funcţie de durata de utilizare a reţelei de drumuri naţionale din România, astfel: o zi, 7 zile, o lună, 6 luni şi 12 luni.
Dep.Ioan Bivolaru - PSD

Dep.Aurelia Vasile - PSD


	Durata de utilizare cuprinde atât durata de parcurs cât şi durata de staţionare.
	Camera Deputaţilor

	7. 
	(3) Este obligatorie păstrarea rovinietelor la bordul vehiculului, pe toată perioada de parcurs sau de staţionare în România, fără discontinuitate, şi prezentarea lor organelor de control definite la art.9.

(text OG nr.51/2004)


	4. La articolul I punctul 6, alineatul (3) al articolului 6 va avea următorul cuprins:
(3) Este obligatorie păstrarea rovinietelor aplicate vizibil pe partea interioară a parbrizului pentru vehiculele înmatriculate pe toată perioada de utilizare a reţelei de drumuri naţionale din România.

Dep.Ioan Bivolaru - PSD

Dep.Aurelia Vasile - PSD


	Precizări necesare.
	Camera Deputaţilor

	8. 
	Art.7. - (1) Responsabilitatea achitării  tarifului de utilizare şi implicit a achiziţionării rovinietei, în ceea ce priveşte tipul şi valabilitatea acesteia, revine în exclusivitate utilizatorilor români, iar în cazul utilizatorilor străini aceasta revine în exclusivitate conducătorului auto al vehiculului.

(text OG nr.51/2004)

(2) Rovinieta valabilă, adică cea a cărei durată de valabilitate nu este depăşită, reprezintă dovada achitării tarifului de utilizare şi asigură dreptul de utilizare a reţelei de drumuri naţionale din România pe toată durata de parcurs şi de şedere în România, fără discontinuitate.

(text OG nr.51/2004)

(3) Autoritatea Rutieră Română va elibera sau va viza licenţele pentru utilizatorii români, numai dacă aceştia fac dovada achitării tarifului de utilizare.

(text Senat)


	5. La articolul I punctul 7, articolul 7 va avea următorul cuprins:
Art.7. - (1) Responsabilitatea achitării  tarifului de utilizare în ceea ce priveşte tipul şi valabilitatea rovinietei, revine în exclusivitate în cazul utilizatorilor români, deţinătorilor menţionaţi în certificatul de înmatriculare, iar în cazul utilizatorilor străini aceasta revine în exclusivitate conducătorului auto al vehiculului.

(2) Valabilitatea rovinietei este determinată de încadrarea în durata de utilizare şi în criteriile de acordare.

Abrogat

Dep.Ioan Bivolaru - PSD

Dep.Aurelia Vasile - PSD
	Precizări necesare pentru claritatea textelor.

Licenţa de execuţie nu are legătură cu tariful de utilizare.
	Camera Deputaţilor

	9. 
	Art.8. - (1) Fapta utilizatorilor români sau străini de a circula fără a deţine rovinieta valabilă constituie contravenţie şi se sancţionează cu amendă.

(text OG nr.51/2004)

(3) Sumele încasate în urma aplicării amenzilor se fac venit la bugetul de stat în proporţie de 75%, diferenţa de 25% revenind Companiei Naţionale de Autostrăzi şi Drumuri Naţionale din România - S.A. sau Ministerului Administraţiei şi Internelor, după caz.

(text OG nr.51/2004)

(4) Contravenienţii au obligaţia ca în termen de 48 de ore de la aplicarea amenzii contravenţionale să achite tariful de utilizare.

(text OG nr.51/2004)

(6) O dată cu aplicarea amenzii contravenţionale, conducătorilor vehiculelor înmatriculate în România, care circulă fără a avea rovinieta valabilă, li se reţine certificatul de înmatriculare al vehiculului şi, după caz, utilizatorului româna i se reţine licenţa, până la prezentarea dovezii de achitare a tarifului de utilizare.

(text OG nr.51/2004)

(7) Lipsa rovinietei valabile pentru un utilizator străin poate fi motivată de organele poliţiei rutiere în cazul blocării fortuite a unui vehicul din cauza unor calamităţi naturale, a unui accident sau a reţinerii conducătorului vehiculului de către autorităţile în drept. În aceste cazuri utilizatorul străin va prezenta reprezentanţilor Companiei Naţionale de Autostrăzi şi Drumuri Naţionale din România - S.A. din agenţiile din punctele de control al trecerii frontierei, la ieşirea din ţară, documente justificative încheiate de organele poliţiei rutiere, organele judecătoreşti şi, în plus, dacă este cazul, dovada reparării vehiculului într-un atelier de reparaţie atestat de Regia Autonomă "Registrul Auto Român". Dovada blocării fortuite a vehiculului sau a reţinerii conducătorului vehiculului nu scuteşte utilizatorul străin de plata tarifului de utilizare a infrastructurii de transport rutier pe întreaga perioadă cuprinsă între data intrării şi data ieşirii din România, ci justifică neaplicarea amenzii contravenţionale.

(text OG nr.51/2004)


	6. La articolul I punctul 8, alineatele (1), (3), (4), (6) şi (7) ale articolului 8 vor avea următorul cuprins:

Art.8. - (1) Fapta de a circula fără a deţine rovinieta valabilă constituie contravenţie şi se sancţionează cu amendă.

(3) Sumele încasate în urma aplicării amenzilor se fac venit la bugetul de stat în proporţie de 75%, diferenţa de 25% revenind, ca venituri extrabugetare, Companiei Naţionale de Autostrăzi şi Drumuri Naţionale din România - S.A. sau Ministerului Administraţiei şi Internelor, după caz.

(4) Contravenienţii au obligaţia ca în termen de 72 de ore de la aplicarea amenzii contravenţionale să achite tariful de utilizare.

(6) O dată cu aplicarea amenzii contravenţionale, conducătorilor vehiculelor înmatriculate în România, care circulă fără a avea rovinieta valabilă, li se reţine certificatul de înmatriculare al vehiculului, până la prezentarea dovezii de achitare a tarifului de utilizare.

(7) Depăşirea termenului de valabilitate a rovinietei pentru un utilizator străin poate fi motivată în cazul blocării fortuite a unui vehicul din cauza unor calamităţi naturale, a unui accident sau a reţinerii conducătorului vehiculului de către autorităţile în drept. În aceste cazuri utilizatorul străin va prezenta reprezentanţilor Companiei Naţionale de Autostrăzi şi Drumuri Naţionale din România - S.A. din agenţiile din punctele de control al trecerii frontierei, la ieşirea din ţară, documente justificative încheiate de organele poliţiei rutiere, organele judecătoreşti şi, în plus, dacă este cazul, dovada reparării vehiculului într-un atelier de reparaţie atestat de Regia Autonomă "Registrul Auto Român". Dovada blocării fortuite a vehiculului sau a reţinerii conducătorului vehiculului nu scuteşte utilizatorul străin de plata tarifului de utilizare a infrastructurii de transport rutier pe întreaga perioadă cuprinsă între data intrării şi data ieşirii din România, ci justifică neaplicarea amenzii contravenţionale.

Dep.Ioan Bivolaru - PSD

Dep.Aurelia Vasile - PSD


	Precizări necesare pentru claritatea textelor.
	Camera Deputaţilor

	10. 
	c) personalul împuternicit din Ministerul Administraţiei şi Internelor, care îndrumă, supraveghează şi controlează circulaţia pe reţeaua rutieră din România, în situaţia când efectuează controlul tarifului de utilizare fără personalul menţionat la lit.a) şi b);

(text OG nr.51/2004)


	7. La articolul I punctul 9, litera c) a articolului 9 va avea următorul cuprins:

c) poliţia rutieră în situaţia când efectuează controlul existenţei rovinietei valabile fără personalul menţionat la lit.a) şi b);

Dep.Ioan Bivolaru - PSD

Dep.Aurelia Vasile - PSD
	Conform prevederilor OUG nr.195/2002 privind circulaţia pe drumurile publice.
	Camera Deputaţilor

	11. 
	(2) În cazul pierderii sau distrugerii rovinietelor de către distribuitori, aceştia sunt obligaţi să achite Companiei Naţionale de Autostrăzi şi Drumuri Naţionale din România - S.A., pentru fiecare rovinietă, contravaloarea tarifului de utilizare pentru o perioadă de 12 luni de la data constatării, pentru un vehicul de transport marfă cu masa totală maximă autorizată mai mare sau egală cu 12 tone, cu minimum 4 axe şi clasa de emisii poluante NON EURO, echivalentul în lei la cursul de schimb valutar comunicat de Banca Naţională a României, valabil pentru ultima zi din luna anterioară datei achitării tarifului.

(3) În cazul pierderii sau distrugerii accidentale a rovinietei:

a) utilizatorul român este obligat să publice în Monitorul Oficial al României, Partea a III-a, elementele de identificare şi de personalizare a rovinietei, declarând-o nulă. În baza dovezii declaraţiei de anulare, a unei declaraţii pe propria răspundere, a unui document constatator eliberat de organele de poliţie, care să ateste cauzele care au condus la distrugere sau condiţiile în care s-a produs furtul, precum şi a documentului, respectiv facturii care atestă achitarea contravalorii tarifului de utilizare, utilizatorul român va solicita Companiei Naţionale de Autostrăzi şi Drumuri Naţionale din România - S.A. eliberarea unui duplicat al rovinietei pierdute sau distruse;

b) conducătorul unui vehicul înmatriculat în altă ţară va solicita reprezentanţilor Companiei Naţionale de Autostrăzi şi Drumuri Naţionale din România - S.A., pe baza unui document constatator eliberat de organele de poliţie, care să ateste cauzele care au condus la distrugere sau condiţiile în care s-a produs furtul, a unei declaraţii pe propria răspundere privind pierderea sau furtul formularului de rovinietă, precum şi a facturii care atestă achitarea contravalorii tarifului de utilizare, eliberarea unei roviniete duplicat pentru perioada respectivă justificată. Pentru restul perioadei de utilizare este obligatorie deţinerea rovinietei valabile.

(4) Preţul duplicatului formularului de rovinietă este de 10 euro sau echivalentul în lei la cursul de schimb valutar comunicat de Banca Naţională a României, valabil pentru ultima zi din luna anterioară datei eliberării.


	8. La articolul I punctul 12, alineatele (2) - (4) ale articolului 12 se abrogă.

Dep.Ioan Bivolaru - PSD

Dep.Aurelia Vasile - PSD
	Sunt prevederi de natura normelor metodologice prevăzute la art.IV.
	Camera Deputaţilor

	12. 
	______
	9. La articolul I, după alineatul (5) al articolului 12, se introduce un nou alineat, alin.(6) cu următorul cuprins:

(6) În cazul lipsei rovinietei din motive justificate, dovada achitării tarifului de utilizare se poate face cu documentul original de plată a acestuia.

Dep.Ioan Bivolaru - PSD

Dep.Aurelia Vasile - PSD


	
	Camera Deputaţilor


                                  PREŞEDINTE,                                                                      SECRETAR,

                                    István Antal                                                                        Aurelia Vasile

Expert,

Daniel Bădina

